6. seja, 2. 3. 2015, zapisnik
Prisotni vsi člani sveta KS Zavratec 
in člani razširjenega sveta: Primož Leskovec, Miran Bogataj, Marko Vehar, Mirko Kavčič, Maja Mivšek, Nataša Pintar, Franci Gantar
1. Ekološki otoki
V krajevni skupnosti je trenutno nekaj ekoloških otokov (in en posamezni smetnjak za mešane odpadke), ki pa en ustrezajo povsem niti glede potreb niti glede funkcionalnosti niti glede estetike. 
Po precej plodni razpravi razširjenega sveta so bili sprejeti naslednji okvirni sklepi:
1. Odstrani se ekološki otok »pri koritih«, saj tam kazi podobo tega prostora. Eventualno se postavi nekaj smetnjakov h gasilskemu domu, pri čemer pa je treba pridobiti soglasje lastnika zemljišča.
2. Ohranita se otoka pri cerkvi in Pr Rupnk. Treba je zamenjati kovinske smetnjake s plastičnimi, urediti podstavek ter postaviti ograjo in nadstrešek.
3. Na novo se postavi otok pri Tavčarjih – če seveda Tavčarjevi podprejo predlog, da je ta otok za rabo krajevne skupnosti. Tudi za se ustrezno opremi. Marjana Tavčarja se prosi, da postavi vse tri nadstreške.

2. Označevalne table
Uprava občine namerava na celotni občini postaviti označevalne table kulturnih in siceršnjih znamenitosti in zanimivosti. Po daljši razpravi je svet sprejel naslednje sklepe:
1. Smerokaznih tabel naj bo čim manj, saj je skupnost dovolj majhna, da te bolj ali manj niso potrebne.
2. Domačije s starimi imeni bi opremili s tablami s starim imenom. Table morajo biti lično izdelane in nevsiljive.
3. Tako pri smerokazih kot pri tablah je treba pridobiti soglasje lastnika, preden se karkoli postavlja.

3. Male čistilne naprave
Pred predstavitvijo projekta postavitve male čistilne naprave v Zavratcu je treba čim natančneje preučiti, kaj pripravlja Komunala, tudi finančni izračun, da bomo vedeli, kaj je treba še razčistiti.

Samo Kuščer
